1975R2730 — SK — 01.01.1996 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B NARIADENIE RADY (EHS) č. 2730/75 z 29. októbra 1975 o glukóze a laktóze (Ú. v. ES L 281, 1.11.1975, p.20)

Zmenené a doplnené:









▼B

NARIADENIE RADY (EHS) č. 2730/75

z 29. októbra 1975

o glukóze a laktóze







RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 235, so zreteľom na návrh Komisie, so zreteľom na stanovisko Európskeho parlamentu ( 1 ), keďže aby sa predišlo technickým ťažkostiam pokiaľ ide o colný režim, rozhodnutie Rady z 12. decembra 1964 ( 2 ) o zavedení niektorých zmien do spoločných colných taríf ustanovilo, že glukóza, glukózový sirup, laktóza a laktózový sirup budú spadať pod jednu položku sadzobníka a chemicky čistá glukóza a laktóza budú spadať pod inú; keďže však glukóza a laktóza, ktoré spadajú pod podpoložky 17.02 B II a 17.02 A II, sú uvedené v prílohe II zmluvy, a preto podliehajú systému obchodu s tretími krajinami ustanovenému podľa spoločnej organizácie trhov, ku ktorým patria, zatiaľ čo chemicky čistá glukóza a laktóza, ktoré nie sú uvedené v prílohe II zmluvy sú, podliehajú systému ciel, ktorých ekonomický dopad môže byť značne odlišný; keďže táto situácia spôsobuje ťažkosti, ktoré sú o to väčšie, keď príslušné produkty, bez ohľadu na stupeň ich čistoty, sú odvodené z tých istých základných produktov; keďže kritérium colnej klasifikácie medzi produktami, ktoré sú a ktoré nie sú chemicky čisté, je 99 % stupeň čistoty; keďže produkty s mierne vyšším, alebo mierne nižším stupňom čistoty môžu mať rovnaké ekonomické využitie; keďže preto používanie odlišných systémov vedie k narušeniam konkurencie, ktoré sú kvôli zameniteľnosti väčšie; keďže jediným riešením týchto ťažkostí je dodržiavanie rozhodnutia Rady z 12. decembra 1964 tým, že z ekonomického hľadiska sa bude s týmito produktmi rovnako zaobchádzať bez ohľadu na ich stupeň čistoty, do tej miery, do akej to bude vhodné, prostredníctvom harmonizácie režimu pre tieto dve skupiny produktov; keďže zmluva špecificky neustanovuje orgán potrebný pre takéto opatrenie; keďže za týchto okolností by sa mali prijať potrebné opatrenia na základe článku 235 zmluvy; keďže najprimeranejšie opatrenia majú na chemicky čistú glukózu rozšíriť režim pre ostatnú glukózu podľa nariadenia rady (EHS) č. 2727/75 ( 3 ) z 29. októbra 1975 o spoločnej organizácii trhu obilnín a na chemicky čistú laktózu rozšíriť režim pre ostatnú laktózu podľa nariadenia Rady (EHS) č. 804/68 ( 4 ) z 27. júna 1968 o spoločnej organizácii trhu s mliekom a mliečnymi výrobkami, naposledy zmeneného doplneného nariadením (EHS) č. 740/75 ( 5 ), PRIJALA TOTO NARIADENIE:







▼M1

Článok 1

Zaobchádzanie určené nariadením (EHS) č. 2727/75 a ustanoveniami prijatými na uplatňovanie tohto nariadenia pre glukózu a glukózový sirup patriace do podpoložky 1702 30 91, 1702 30 99 a 1702 40 90 kombinovanej nomenklatúry sa rozširuje aj na glukózu a glukózový sirup patriace do podpoložky 1702 30 51 a 1702 30 59 kombinovanej nomenklatúry.

Článok 2

Zaobchádzanie určené nariadením (EHS) č. 804/68 a ustanoveniami prijatými na uplatňovanie tohto nariadenia pre laktózu a laktózový sirup patriace do podpoložky ►M2 1702 19 00 ◄ kombinovanej nomenklatúry sa rozširuje aj na laktózu a laktózový sirup patriace do podpoložky ►M2 1702 11 00 ◄ kombinovanej nomenklatúry.

Článok 3

Ak je zaobchádzanie pre glukózu a glukózový sirup patriace do podpoložky 1702 30 91, 1702 30 99, 1702 40 90 a ►M2 1702 19 00 ◄ kombinovanej nomenklatúry doplnené podľa článku 43 zmluvy alebo v súlade s postupmi stanovenými pre uplatňovanie tohto článku, rozšíria sa takéto doplnenia primerane na glukózu a glukózový sirup alebo na laktózu a laktózový sirup patriace do podpoložky 1702 30 51, 1702 30 59 a ►M2 1702 11 00 ◄ kombinovanej nomenklatúry, ak v súlade s tými istými postupmi nie sú prijaté iné opatrenia pre harmonizáciu zaobchádzania s týmito výrobkami so zaobchádzaním s už uvedenými výrobkami.

▼B

Článok 4

1. Nariadenie Rady č. 189/66/EHS ( 6 ) z 24. novembra 1966 o glukóze a laktóze sa týmto ruší.

2. Odkazy na nariadenie zrušené odsekom 1 sa vykladajú ako odkazy na toto nariadenie.

Článok 5

Toto nariadenie nadobúda účinnosť 1. novembra 1975.

Toto nariadenie je záväzné vo svojej celistvosti a priamo uplatniteľné vo všetkých členských štátoch.